Φράνκενσταϊν (ταινία, 2025)

Το ***Φράνκενσταϊν*** (πρωτότυπος αγγλικός τίτλος: ***Frankenstein***) είναι Αμερικανική γοτθική ταινία επιστημονικής φαντασίας του 2025, σε παραγωγή, σενάριο και σκηνοθεσία του Γκιγιέρμο Ντελ Τόρο, βασισμένη στο μυθιστόρημα του 1818 της Μαίρη Σέλλεϋ. Στην ταινία πρωταγωνιστούν ο Όσκαρ Άιζακ ως Βίκτορ Φράνκενσταϊν και ο Τζέικομπ Ελόρντι ως το Πλάσμα, με τους Μία Γκοθ και Κρίστοφ Βαλτς σε δευτερεύοντες ρόλους. Η ιστορία ακολουθεί την ζωή του Φράνκενσταϊν, ενός εγωκεντρικού επιστήμονα του οποίου το πειράμα για δημιουργία νέας ζωής έχει ως αποτέλεσμα επικίνδυνες συνέπειες.

Ο Ντελ Τόρο οραματιζόταν για πολύ καιρό μία πιστή ταινία *Φράνκενσταϊν* ως το "εγχείρημα των ονείρων του". Αρχικά, βρισκόταν σε ανάπτυξη από την Universal Pictures, με τον Ντελ Τόρο να έχει προσλάβει τον συχνό του συνεργάτη Νταγκ Τζόουνς ως το Πλάσμα και τον Μπέρνι Ράιτσον να είναι υποψήφιος για το σχέδιο του τέρατος. Ωστόσο, η Universal ανέστειλε την παραγωγή λόγω της σχεδιασμένης σειράς ταινιών *Dark Universe*. Το Netflix ανέστησε το εγχείρημα το 2023, με τον Ελόρντι να υποδύεται τελικά το Πλάσμα. Τα γυρίσματα έλαβαν χώρα από τον Φεβρουάριο μέχρι τον Σεπτέμβριο του 2024. Ο Ράιτσον είχει πεθάνει το 2017, και η εικονογραφημένη συλλογή *Ο Φρανκενστάιν του Μπέρνι Ράιτσον* αποτέλεσε βασική έμπνευση για την εικόνα της ταινίας.

Το *Φράνκενσταϊν* έκανε την παγκόσμια πρεμιέρα της στο 82ο Διεθνές Φεστιβάλ Κινηματογράφου Βενετίας στις 30 Αυγούστου 2025. Κυκλοφόρησε σε επιλεγμένους κινηματογράφους στις Ηνωμένες Πολιτείες στις 17 Οκτωβρίου, και κυκλοφόρησε παγκοσμίως στο Netflix στις 7 Νοεμβρίου 2025. Η ταινία έλαβε γενικά θετικά σχόλια από τους κριτικούς. Τόσο το Εθνικό Συμβούλιο Κριτικών Κινηματογράφου όσο και το Αμερικανικό Ινστιτούτο Κινηματογράφου την χαρακτήρισε ως μία από τις δέκα καλύτερες ταινίες του 2025. Έλαβε πέντε υποψηφιότητες στις Χρυσές Σφαίρες, συμπεριλαμβανομένης και για Χρυσή Σφαίρα Καλύτερης Ταινίας (Δράμα) και εννιά υποψηφιότητες στα 98α Βραβεία Όσκαρ, ανάμεσα τους Καλύτερης Ταινίας, Καλύτερου Προσαρμοσμένου Σεναρίου και Β΄ Ανδρικού Ρόλου (Ελόρντι), και κέρδισε τρία για Καλύτερα Κοστούμια, Καλύτερο Μακιγιάζ και Κομμώσεις και Καλύτερο Σχεδιασμό Παραγωγής.

## Πλοκή
### Πρελούδιο
Το 1857, ο *Ορίζοντας*, ένα πλοίο του Βασιλικού Ναυτικού της Δανίας που πλέει για τον Βόρειο Πόλο, παγιδεύεται στον πάγο. Όταν ειδοποιούνται για μία έκρηξη κοντά τους, ο Καπετάνιο Άντερσον και οι άνδρες του ανακαλύπτουν τον βαριά τραυματισμένο Βίκτορ Φράνκενσταϊν. Αφού τον ανεβάζουν στο πλοίο, η ομάδα δέχεται επίθεση από ένα Πλάσμα που απαιτεί ο Βίκτορ να παραδοθεί. Ο Καπετάνιος Άντερσον χρησιμοποιεί μία καραμπίνα για να βυθίσει το Πλάσμα μέσα στο παγωμένο νερό. Ο Βίκτορ εξηγεί ότι αυτός είναι ο δημιουργός του Πλάσματος και αφηγείται την δημιουργία του.

### Μέρος I: Η Ιστορία του Βίκτορ
Η μητέρα του Βίκτορ πεθαίνει όταν γεννάει τον μικρότερο αδελφό του, τον Γουίλιαμ, ο οποίος γίνεται ο αγαπημένος του αριστοκράτη πατέρα του, ενός φημισμένου χειρουργού. Θρηνώντας την μητέρα του και σκληραγωγημένος από την κακοποίηση του πατέρα του, ο Βίκτορ γίνεται ένας σπουδαίος, αλαζονικός χειρουργός, έχοντας εμμονή με το να "θεραπεύσει" τον θάνατο μέσω της επίστημης. Το 1855, ο Βίκτορ αποβάλλεται από το Βασιλικό Κολέγιο Χειρουργών του Εδιμβούργου, επειδή αναζωογονεί πτώματα, πράγμα που το πειθαρχικό συμβούλιο καταγγέλει ως ιεροσυλία. 

Ο έμπορος όπλων Χένριχ Χάρλαντερ προσφέρει στον Βίκτορ απεριόριστη χρηματοδότηση και έναν απομονωμένο πύργο για να συνεχίσει τα πειράματα του. Ζητώντας την βοήθεια του Γουίλιαμ για να χτίσει το εργαστήριο του, ο Βίκτορ ερωτεύεται την αρραβωνιαστικιά του Γουίλιαμ, την Ελίζαμπεθ, η οποία είναι ανηψιά του Χαρλάντερ, η οποία αρνείται τις προθέσεις του.

Όταν ο Χαρλάντερ γίνεται ανυπόμονος και απαιτεί αποτελέσματα, ο Βίκτορ συλλέγει μέρη του σώματος από εγκληματίες που έχουν κρεμαστεί και στρατιώτες που σκοτώθηκαν στον Κριμαϊκός Πόλεμος που ήταν σε εξέλιξη. Δημιουργεί ένα μεγάλο πλάσμα με σκοπό να το αναζωογονήσει, ετοιμάζοντας να αξιοποιήσει τους κεραυνούς για να στείλει ηλεκτρική συχνότητα μέσω του λεμφικού συστήματος. Όταν πλησιάζει μία καταιγίδα, ο Χαρλάντερ αποκαλύπτει ότι πεθαίνει από σύφιλη και απαιτεί ο εγκέφαλος του τα τοποθετηθεί μέσα στο Πλάσμα. Ο Βίκτορ αρνείται και ο Χαρλάντερ πέφτει νεκρός, όταν προσπαθεί να σαμποτάρει το πείραμα. Ο Βίκτορ ηλεκτροδοτεί το Πλάσμα, αλλά φαινομενικά αποτυγχάνει να το αναζωογονήσει.

Το επόμενο πρωί, ο Βίκτορ βρίσκει το Πλάσμα ζωντανό. Το αλυσοδένει στο κελάρι και θαυμάζει την τεράστια δύναμη και την γρήγορη αυτοθεραπεία του Πλάσματος, αλλά μπορεί να του διδάξει να λέει μόνο μία λέξη: "Βίκτορ". Δυσαρεστημένος, ο Βίκτορ μιμείται τις σκληρές μεθόδους πειθαρχείας του πατέρα του, εξοργίζοντας το Πλάσμα. Φτάνοντας με τον Γουίλιαμ, η Ελίζαμπεθ αμφισβητεί τις μεθόδους του Βίκτορ και έρχεται κοντά με το Πλάσμα, μαθαίνοντας του να λέει το όνομα της. Ο Βίκτορ λέει ψέματα στον Γουίλιαμ ότι το Πλάσμα σκότωσε τον Χαρλάντερ και τους διώχνει, βάζοντας φωτιά στο εργαστήριο του, με το Πλάσμα μέσα. Ακούγοντας το Πλάσμα να ουρλιάζει κλαίγοντας το όνομα του, ο Βίκτορ αλλάζει γνώμη και προσπαθεί να ξαναμπεί στον πύργο, αλλά γίνεται αυτός εκρήγνυται, τραυματίζοντας ανεπανόρθωτα το πόδι του.

Όσο ο Βίκτορ λέει την ιστορία του, το Πλάσμα ανεβαίνει στο πλοίο, έρχεται αντιμέτωπος με τον καπετάνιο και αποκαλύπτει την δική του πλευρά της ιστορίας.

### Μέρος II: Η Ιστορία του Πλάσματος
Το Πλάσμα σπάει τις αλυσίδες και ξεφεύγει από την έκρηξη. Όσο περιπλανιέται στο δάσος, δέχεται πυροβολισμούς από κυνηγούς και αργότερα βρίσκει καταφύγιο στην αποθήκη του μύλου της φάρμας τους. Παρατηρώντας την οικογένεια πίσω από τους τοίχους, το Πλάσμα δένεται μαζί τους και βοηθάει κρυφά την οικογένεια του παρέχοντας τους μεγάλες ποσότητες από καυσόξυλα και χτίζοντας ένα μαντρί για τα πρόβατα τους. Η οικογένεια ευχαριστεί τον άγνωστο ευεργέτη τους ως το "Πνεύμα του Δάσους".

Όταν η υπόλοιπη οικογένεια φεύγει για τον χειμώντα, το Πλάσμα γίνεται φίλος με τον τυφλό πατριάρχη τους, ο οποίος του μαθαίνει να διαβάζει και να μιλάει άπταιστα. Όταν δυσκολεύεται να θυμηθεί το παρελθόν του, το Πλάσμα εξερευνά τα ερείπια του εργαστηρίο και ανακαλύπτει την αλήθεια σχετικά με την δημιουργία του, αλλά και την διεύθυνση της κατοικίας του Βίκτορ. Επιστρέφοντας στην φάρμα βρίσκει τον τυφλό άνδρα να δέχεται επίθεση από λύκους. Το Πλάσμα παλεύει μαζί τους και συμπαραστέκτεται στον φίλο του που πεθαίνει. Οι κυνηγοί επιτστρέφουν και, πιστεύοντας ότι το Πλάσμα είναι ο δολοφόνος του τυφλού άνδρα, τον πυροβολούν και πέφτει νεκρός, παρόλο που αργότερα επανέρχεται στη ζωή. 

Συνειδητοποιώντας ότι δεν μπορεί να πεθάνει και ότι θα περάσει την αιωνιότητα μόνος του, το Πλάσμα βρίσκει τον Βίκτορ την νύχτα του γάμου του Γουίλιαμ και της Ελίζαμπεθ, ζητώντας του να φτιάξει μία παρέα για τον ίδιο. Ο Βίκτορ, φοβάται την πιθανότητα αναπαραγωγής του πλάσματος, αρνείται κατηγορηματικά και το Πλάσμα του επιτίθεται. Ακούγοντας την σύγκρουση, η Ελίζαμπεθ φτάνει και αγκαλιάζει το Πλάσμα μόλις τον βλέπει. Ο Βίκτοε προσπαθεί να πυροβολήσει το Πλάσμα, αλλά κατά λάθος πυροβολεί την Ελίζαμπεθ. Ο Γουίλιαμ προσπαθεί να ορμήσει στο Πλάσμα αλλά τραυματίζεται θανάσιμα. Καθώς πεθαίνει, αποκαλεί τον Βίκτορ το αληθινό "τέρας". Το Πλάσμα πηγαίνει την Ελίζαμπεθ σε μία σπηλιά όπου εκει αυτή πεθαίνει. Ο Βίκτορ καταδιώκει το Πλάσμα στην Αρκτική. Σε μία διαμάχη, το Πλάσμα επιχειρεί να αυτοκαταστραφεί με μία ράβδο δυναμίτη αλλά αποτυγχάνει.

Ο μετανιωμένος Βίκτορ και το Πλάσμα συμφιλιώνονται, αποκαλώντας ο ένας τον άλλον "πατέρα" και "γιο", πριν ο Βίκτορ υποκύψει στα τραύματα του. Το Πλάσμα χρησιμοποιεί την δύναμη του για να απελευθερώσει το πλοίο από τον πάγο. Ο Καπετάνιος Άντερσον αποφασίζει να εγκαταλείωει την δική του απερίσκεπτη καταδίωξη και να πλεύσει πίσω στο σπίτι. Μόνος του, το Πλάσμα απλώνει το χέρι του για να αγκαλιάσει το φως του ήλιου όπως του έμαθε κάποτε ο Βίκτορ.

## Ηθοποιοί και χαρακτήρες
* Όσκαρ Άιζακ ως Βαρόνος Βίκτορ Φράνκενσταϊν, χειρουργός που σχεδιάζει να δημιουργήσει ζωή από τον θάνατο
** Κρίστιαν Κόνβερι ως νεαρός Βίκτορ
* Τζέικομπ Ελόρντι ως το Πλάσμα, μία τερατώδης δημιουργία του Βίκτορ Φράνκενσταϊν
* Μία Γκοθ ως:
** Λαίδη Ελίζαμπεθ Χαρλάντερ, αρραβωνιαστικιά του Γουίλιαμ, για την οποία ο Βίκτορ έχει αισθήματα
** Βαρώνη Κλερ Φράνκενσταϊν, νεκρή μητέρα του Βίκτορ, που πέθανε όταν γέννησε τον Γουίλιαμ
* Φέλιξ Κάμερερ ως Γουίλιαμ Φράνκενσταϊν, μικρότερος αδελφός του Βίκτορ και αρραβωνιαστικός της Ελίζαμπεθ
* Ντέιβιντ Μπράντλεϊ ως ο Τυφλός Άνδρας, ένας τυφλός γέρος που γίνεται φίλος με το Πλάσμα 
* Λαρς Μίκελσεν ως Καπετάνιος Άντερσον, επικεφαλής της αποστολής  του Βασιλικού Ναυτικού της Δανίας στον Βόρειο Πόλο
* Τσαρλς Ντανς ως Βαρόνος Λέοπολντ Φράνκενσταϊν, ο αυστηρός και καταπιεστικός πατέρα του Βίκτορ και φημισμένος φυσικός
* Κρίστοφ Βαλτς ως Χένρικ Χάρλαντερ, θείος της Ελίζαμπεθ και πλούσιος έμπορος όπλων που χρηματοδοτεί τα πειράματα του Βίκτορ
* Κάιλ Γκέιτχαους ως ο Νεαρός Κυνηγός, γιος του Τυφλού Άνδρα
* Λόρεν Κόλινς ως Άλμα, σύζυγος του Νεαρού Κυνηγού
* Σοφία Γκαλάσο ως Άννα-Μαρία, εγγονή του τυφλού άνδρα και κόρη του Νεαρού Κυνηγού
* Ραλφ Άινεσον ως Καθηγητής Κρέμπε, καθηγητής που παρακολουθεί την διάλεξη του Βίκτορ
* Μπερν Γκόρμαν ως ένας εκτελεστής από τον οποίο ο Βίκτορ προμηθεύεται τα απομεινάρια των νεκρών εγκληματιών
* Νικολάι Λι Κάας ως Αρχηγός Λάρσεν, που προσπαθεί να ενημερώσει τον Καπετάνιο Άντερσον σχετικά με την πεσμένη δύναμη και ηθικό του στόλου

## Παραπομπές


## Εξωτερικοί σύνδεσμοι
* 
* 

Κατηγορία:Ταινίες του 2025
Κατηγορία:Αμερικανικές ταινίες της δεκαετίας 2020
Κατηγορία:Αγγλόφωνες ταινίες
Κατηγορία:Αμερικανικές ταινίες τρόμου - επιστημονικής φαντασίας
Κατηγορία:Ταινίες σε σκηνοθεσία Γκιγιέρμο ντελ Τόρο
Κατηγορία:Ταινίες με μουσική σύνθεση Αλεξάντρ Ντεσπλά
Κατηγορία:Ταινίες που κέρδισαν Όσκαρ Καλύτερης Ενδυματολογίας
Κατηγορία:Ταινίες που κέρδισαν Όσκαρ Καλύτερου Μακιγιάζ και Κομμώσεων
Κατηγορία:Ταινίες των οποίων ο καλλιτεχνικός διευθυντής κέρδισε Όσκαρ Καλύτερης Καλλιτεχνικής Διεύθυνσης
Κατηγορία:Ταινίες του Netflix